# Trofeu Pitxitxi

El Trofeu Pitxitxi és el premi atorgat anualment pel diari esportiu espanyol Marca al màxim golejador de la primera divisió espanyola de futbol. Per extensió, també sol utilitzar-se de forma genèrica el terme pitxitxi per referir-se al màxim golejador d'un torneig futbolístic.
El premi rep el nom en honor de Pichichi (Rafael Moreno Aranzadi, 1892-1922), jugador de l'Athletic Club, que va destacar per la seva gran capacitat golejadora durant els anys 1910 i 1920, abans de la creació de la lliga espanyola de futbol.
No és un premi oficial i es basa en les cròniques que elaboren els corresponsals del diari Marca, i no en les actes arbitrals. Així mateix, les seves estadístiques no computen per al trofeu Bota d'Or, ja que aquest el concedeix l'European Sports Media.

## Història

El 18 de febrer de 1953, la Delegació Nacional d'Esports, presidida pel General Moscardó, va autoritzar la Reial Federació Espanyola de Futbol a instaurar el premi. La creació va ser iniciativa dels diaris Marca i del ja desaparegut Arriba. El Trofeu Pitxitxi es va lliurar per primera vegada la temporada 1952/53, sent Telmo Zarra el primer guanyador. Amb posterioritat, Marca ha reconegut simbòlicament com a guanyadors del Trofeu Pitxitxi tots els futbolistes que van ser màxims golejadors de la lliga abans de la temporada 1952-1953.
La temporada 2002/03, amb motiu del 50è aniversari del trofeu i la 75.ª edició de la lliga espanyola, Marca va lliurar un premi especial commemoratiu, el Pitxitxi d'or, a Telmo Zarra i Quini, per ser els dos futbolistes espanyols, vius, amb més gols a la primera divisió. La temporada 2005/06 Marca, a imatge i semblança del Trofeu Pitxitxi, va crear el Trofeu Zarra per premiar al màxim golejador espanyol de la temporada.
Lionel Messi —futbolista que més vegades ha aconseguit el guardó, en 8 ocasions— ostenta el rècord de màxim realitzador en una temporada amb 50 gols, aconseguits la temporada 2011/12. Messi és també el jugador amb més Pitxitxis aconseguits de forma consecutiva amb 5 (del 2016 al 2021), seguit d'Hugo Sánchez amb 4 (del 1984 al 1988). Així mateix, Quini i Hugo Sánchez són els únics dos jugadors que han aconseguit 5 Trofeus Pitxitxi jugant amb diferents equips.

## Llista de tots els guanyadors del Trofeu Pitxitxi

El trofeu es lliura anualment des de la temporada 1952/1953. Els guanyadors dels anys anteriors han estat reconeguts, simbòlicament, amb posterioritat.

## Palmarès
### Per jugador

Lionel Messi del FC Barcelona és el jugador que més Pitxitxis (8) ha aconseguit en la primera divisió espanyola.
| Jugador | Trofeus | Temporades |
| Lionel Messi | 8 | 2009-10, 2011-12, 2012-13, 2016-17, 2017-18, 2018-19, 2019-20, 2020-21 |
| Telmo Zarra | 6 | 1944-45, 1945-46, 1946-47, 1949-50, 1950-51, 1952-53 |
| Alfredo Di Stéfano | 5 | 1953-54, 1955-56, 1956-57, 1957-58, 1958-59 |
| Enrique Castro 'Quini' | 5 | 1973-74, 1975-76, 1979-80, 1980-81, 1981-82 |
| Hugo Sánchez | 5 | 1984-85, 1985-86, 1986-87, 1987-88, 1989-90 |
| Ferenc Puskás | 4 | 1959-60, 1960-61, 1962-63, 1963-64 |
| Isidro Lángara | 3 | 1933-34, 1934-35, 1935-36 |
| José Eulogio Gárate | 3 | 1968-69, 1969-70, 1970-71 |
| Cristiano Ronaldo | 3 | 2010-11, 2013-14, 2014-15 |
| Guillermo Gorostiza | 2 | 1929-30, 1931-32 |
| Edmundo Suárez 'Mundo' | 2 | 1941-42, 1943-44 |
| Manuel Fernández 'Pahiño' | 2 | 1947-48, 1951-52 |
| Amancio Amaro | 2 | 1968-69, 1969-70 |
| Mario Alberto Kempes | 2 | 1976-77, 1977-78 |
| Ronaldo | 2 | 1996-97, 2003-04 |
| Raúl González | 2 | 1998-99, 2000-01 |
| Diego Forlán | 2 | 2004-05, 2008-09 |
| Paco Bienzobas | 1 | 1928-29 |
| Agustín Sauto 'Bata' | 1 | 1930-31 |
| Manuel Olivares | 1 | 1932-33 |
| Víctor Unamuno | 1 | 1939-40 |
| Pruden Sánchez | 1 | 1940-41 |
| Marià Martín | 1 | 1942-43 |
| César Rodríguez | 1 | 1948-49 |
| Juan Arza | 1 | 1954-55 |
| Manuel Badenes | 1 | 1957-58 |
| Ricardo Alós | 1 | 1957-58 |
| Juan Seminario | 1 | 1961-62 |
| Cayetano Ré | 1 | 1964-65 |
| Luciano Sánchez 'Vavá II' | 1 | 1965-66 |
| Waldo Machado | 1 | 1966-67 |
| Fidel Uriarte | 1 | 1967-68 |
| Luis Aragonés | 1 | 1969-70 |
| Carles Rexach | 1 | 1970-71 |
| Enrique Porta | 1 | 1971-72 |
| Mariano Arias 'Marianín' | 1 | 1972-73 |
| Carlos Ruiz Herrero | 1 | 1974-75 |
| Hans Krankl | 1 | 1978-79 |
| Poli Rincón | 1 | 1982-83 |
| Jorge da Silva | 1 | 1983-84 |
| Juan Gómez 'Juanito' | 1 | 1983-84 |
| Baltazar | 1 | 1988-89 |
| Emilio Butragueño | 1 | 1990-91 |
| Manolo Sánchez | 1 | 1991-92 |
| Bebeto | 1 | 1992-93 |
| Romário | 1 | 1993-94 |
| Iván Zamorano | 1 | 1994-95 |
| Juan Antonio Pizzi | 1 | 1995-96 |
| Christian Vieri | 1 | 1997-98 |
| Salva Ballesta | 1 | 1999-00 |
| Diego Tristán | 1 | 2001-02 |
| Roy Makaay | 1 | 2002-03 |
| Samuel Eto'o | 1 | 2005-06 |
| Ruud van Nistelrooy | 1 | 2006-07 |
| Dani Güiza | 1 | 2007-08 |
| Luis Suárez | 1 | 2015-16 |
| Karim Benzema | 1 | 2021-22 |
| Robert Lewandowski | 1 | 2022-23 |
| Artem Dòvbik | 1 | 2023-24 |

### Per club

El Reial Madrid és l'equip que ha tingut més Pitxitxis a les seves files, en la primera divisió espanyola.
| Trofeus | Equips |
| 28 | Reial Madrid |
| 20 | FC Barcelona |
| 12 | Athletic Club |
| 10 | Atlètic de Madrid |
| 6 | València CF |
| 4 | Reial Oviedo |
| 3 | Sporting de Gijón Deportivo de La Coruña |
| 2 | Real Valladolid CF |
| 1 | Reial Societat Reial Saragossa RC Celta de Vigo Sevilla FC Elx CF Granada CF Real Betis Balompié CD Tenerife Racing de Santander Vila-real CF RCD Mallorca Girona FC |

## Vegeu també

* Trofeu Zamora
* Trofeu Zarra
* Premis LFP
* Premi Don Balón
* Màxims golejadors de la Segona Divisió espanyola de futbol
* Màxims golejadors en la història de la primera divisió d'Espanya
* Llista de futbolistes amb 500 o més gols

## Notes i referències

* 1 2 Se cita el club amb la seva denominació actual, que pot ser diferent de la que tenia en aquell moment.
* 1 2 «Spain - List of Topscorers ("Pichichi") 1929-2017» (en anglès). RSSSF. [Consulta: 11 juny 2017].
* ↑ La LFP concedeix a Bienzobas 17 gols. Altres fonts, com el Diari Marca i l'obra Història i estadística del fútbol espanyol, li n'atribueixen 14.
* ↑ Segons les estadístiques de la LFP, Bata va marcar 13 gols en 18 partits, però el Diari Marca i altres mitjans li atorguen el trofeu a Guillermo Gorostiza amb 12 gols tot i que la LFP només li'n comptabilitza 9.
* ↑ La LFP concedeix a Lángara 28 gols. Altres fonts, com el Diari Marca i l'obra Història i estadística del futbol espanyol, li n'atribueixen 27.
* ↑ La LFP concedeix a Pruden 33 gols. Altres fonts, com el Diari Marca, li n'atribuix 30.
* ↑ La LFP concedeix a Martín 30 gols. Altres fonts, como el Diari Marca, li n'atribueix 32.
* ↑ La LFP concedeix a Mundo 28 gols. Altres fonts, como el Diari Marca, li n'atribueix 27.
* ↑ La LFP concedeix a Zarra 20 gols. Altres fonts, como el Diari Marca, li n'atribueix 19.
* ↑ La LFP concedeix a Zarra 33 gols. Altres fonts, como el Diari Marca, li n'atribueix 34.
* ↑ La LFP concedeix a Pahiño 20 gols. Altres fonts, como el Diari Marca, li n'atribueix 23.
* ↑ La LFP concedeix a Zarra 24 gols. Altres fonts, como el Diari Marca, li n'atribueix 25.
* ↑ La LFP concedeix a Arza 29 gols. Altres fonts, como el Diari Marca, li n'atribueix 28.
* ↑ La LFP concedeix a Puskás 25 gols. Altres fonts, como el Diari Marca, li n'atribueix 26.
* ↑ La LFP concedeix a Puskás 28 goles. Altres fonts, como el Diari Marca, li n'atribueix 27.
* ↑ La LFP concedeix a Puskás 21 gols. Altres fonts, como el Diari Marca, li n'atribueix 20.
* ↑ La LFP concedeix a Cayetano Ré 26 gols. Altres fonts, como el Diari Marca, li n'atribueix 25.
* ↑ La LFP concedeix a Vavá II 15 gols. Altres fonts, como el Diari Marca, li n'atribueix 19.
* ↑ La LFP concedeix a Quini 21 gols. Altres fonts, como el Diari Marca, li n'atribueix 18.
* ↑ La LFP concedeix a Quini 27 gols. Altres fonts, como el Diari Marca, li n'atribueix 26.
* ↑ La LFP concedeix a Diego Tristán 20 gols. Altres fonts, como el Diari Marca, li n'atribueix 21.
* ↑ Aquella temporada el trofeu va estar marcat per la polèmica. Samuel Eto'o va marcar 25 gols en la lliga segons el que consta en les actes arbitrals. No obstant, el Diari Marca li'n va concedir 24, ja que li va restar un gol durant el partit entre el Barcelona i el Mallorca. D'aquesta manera, el trofeu va ser entregat a Diego Forlán, que va marcar 25 gols, emportant-se també la Bota d'Or d'aquella temporada.
* ↑ La LFP concedeix a Cristiano Ronaldo 40 gols. Altres fonts, com el Diari Marca, li n'atribueix 41.
* ↑ La LFP concedeix a Messi 46 gols. Altres fonts, com el Diari Marca, li n'atribueix 45.
Viccionari